
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 3175 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έκδοση Εντόκων Γραμματίων του Ελληνικού Δη¬ 
μοσίου διάρκειας 26 εβδομάδων στις 2/8/2018, 
σύμφωνα με τις διατάξεις της υποπαραγράφου 
Γ.4 του άρθρου πρώτου του ν. 4254/2014. 

2 Εισαγωγικές εξετάσεις Ανωτέρων Σχολών Χορού, 
σχολικού έτους 2018-2019. 


ΑΠΟΦΑΣΕΙΣ 

Αριθμ. 844 _ (1) 

Έκδοση Εντόκων Γραμματίων του Ελληνικού Δη¬ 
μοσίου διάρκειας 26 εβδομάδων στις 2/8/2018, 
σύμφωνα με τις διατάξεις της υποπαραγράφου 
Γ.4 του άρθρου πρώτου του ν. 4254/2014. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α'/1990). 

2. Τις διατάξεις της υποπαραγράφου Γ.4 (Ρυθμίσεις για 
τον Ο.Δ.ΔΗ.Χ.) του άρθρου πρώτου του ν. 4254/2014 
«Μέτρα στήριξης και ανάπτυξης της ελληνικής οικονο¬ 
μίας στο πλαίσιο εφαρμογής του ν. 4046/2012 και άλλες 
διατάξεις» (ΦΕΚ 85 Α72014). 

3. Τις διατάξεις του άρθρου 1 του ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό και 
το εξωτερικό και άλλες διατάξεις» (ΦΕΚ 16 Α'/1994). 

4. Τις διατάξεις του άρθρου 12 του ν. 2074/1992 «Διαρ¬ 
ρυθμίσεις στον ενιαίο ειδικό φόρο κατανάλωσης πετρε¬ 
λαιοειδών προϊόντων και άλλες διατάξεις». (ΦΕΚ 128 Α7 
1992). 

5. Τις διατάξεις του άρθρου 4 του Ν. 1266/1982 "Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων" (ΦΕΚ 
81 Α71982) και την πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α71996). 


6. Τις διατάξεις των άρθρων 5 έως και 12 του 
ν. 2198/1994 «Αύξηση αποδοχών δημοσίων υπαλλήλων 
εν γένει, σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α 71994). 

7. Τ ις διατάξεις του ν. 2842/2000 «Λήψη συμπληρωμα¬ 
τικών μέτρων για την εφαρμογή των κανονισμών (ΕΚ) 
1103/97,974/98 και 2866/98 του Συμβουλίου, όπως ισχύ¬ 
ουν σχετικά με την εισαγωγή του ευρώ». (ΦΕΚ 207 Α7 
2000 ). 

δ.Τιςδιατάξειςτων άρθρων 30,71,74,125 και 177 του 
ν. 4270/2014 (ΦΕΚ 143 Α72014) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις». 

9. Τις διατάξεις του ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ.) και άλλες 
διατάξεις» (ΦΕΚ 151 Α71998), όπωςτροποποιήθηκε και 
ισχύει. 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α71957), όπως τροπο¬ 
ποιήθηκε μεταγενέστερα με το άρθρο 4 του ν. 1266/1982 
(ΦΕΚ 81 Α71982). 

11. Την αριθμ. 2162/29-12-2014 απόφαση του Αναπλη¬ 
ρωτή Υπουργού Οικονομικών «Έσοδα - δαπάνες σύνα¬ 
ψης, έκδοσης, εξυπηρέτησης, τακτοποίησης, των δημο¬ 
σίων δανείων, τίτλων, παραγώγων κ.τ.λ.» (ΦΕΚ 3690 Β7 
2014), όπως ισχύει. 

12. Την αρ. 1090/8-07-2014 απόφαση του Αναπληρω¬ 
τή Υπουργού Οικονομικών «Κίνηση Τραπεζικών Λογα¬ 
ριασμών του Ελληνικού Δημοσίου που τηρούνται στην 
Τράπεζα της Ελλάδος από τον Ο.Δ.ΔΗ.Χ.» (ΦΕΚ 1865 Β7 
2014), όπως ισχύει. 

13. Την απόφαση του Υπουργού Οικονομικών 
2/60752/0004/9-9-2010 «Εξουσιοδότηση του Οργανι¬ 
σμού Διαχείρισης Δημοσίου Χρέους (Ο.Δ.ΔΗ.Χ.) ως εντο- 
λοδόχουτου Ελληνικού Δημοσίου» (ΦΕΚ 1538 Β72010). 

14. Τις διατάξεις του άρθρου 27 του ν. 4223/2013 
«Ενιαίος Φόρος Ιδιοκτησίας Ακινήτων και άλλες διατά¬ 
ξεις» (ΦΕΚ 287 Α72013). 

15. Την απόφαση του Υπουργού Οικονομίας και 
Οικονομικών αριθμ. 2/89260/29.12.2000 «Όροι και 

τύπος εντόκων γραμματίων για τον ιδιωτικό τομέα σε 
Ευρώ» (ΦΕΚ615 Β72001). 

16. Την αρ. 2136/22-12-2014 κοινή απόφαση του Ανα¬ 
πληρωτή Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ3493 Β72014). 

17. Το π.δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α72009). 

18. Το π.δ. 142/2017 «Οργανισμός του Υπουργείου 
Οικονομικών» (ΦΕΚ 181 Α72017). 

19. Το π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

20. Το π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών.» (ΦΕΚ 116 Α72015). 

21 .Την απόφαση του Πρωθυπουργού Υ29/8-10-2015 
«Ανάθεση αρμοδιοτήτων στον αναπληρωτή Υπουργό 
Οικονομικών Γεώργιο Χουλιαράκη» (ΦΕΚ 2168 Β72015). 

22. Τις διατάξεις του ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητι- 
κών οργάνων στο διαδίκτυο «Πρόγραμμα Διαύγεια» και 
άλλες διατάξεις» (ΦΕΚ 112 Α72010). 

23. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπολο¬ 
γισμού του τρέχοντος έτους, καθώς και των επόμενων 
ετών, αποφασίζουμε: 

Ι.Την έκδοση ειδικών τίτλων Εντόκων Γραμματίων 
του Ελληνικού Δημοσίου σε άυλη μορφή σύμφωνα με 
τις διατάξεις της υποπαραγράφου Γ.4 (Ρυθμίσεις για τον 
Ο.Δ.ΔΗ.Χ.) του άρθρου πρώτου του ν. 4254/2014 «Μέτρα 
στήριξης και ανάπτυξης της ελληνικής οικονομίας στο 
πλαίσιο εφαρμογής του ν. 4046/2012 και άλλες διατά¬ 
ξεις» (ΦΕΚ 85 Α72014). 

2. Σκοπός της έκδοσης είναι η χρήση των εντόκων για 
τη σύναψη πράξεων πώλησης με συμφωνία επαναγοράς 
(Γθρο5), ή την παροχή εξασφάλισης σε πράξεις αντιστάθ¬ 
μισης κινδύνων (Γίθάςμηςι) επί του συνόλου του χρέους 
του Ελληνικού Δημοσίου. 

3. Ημερομηνία έκδοσης ορίζεται η 2/8/2018. 

4. Τα έντοκα γραμμάτια είναι αρχικής διάρκειας 26 
εβδομάδων, λήξης 1/2/2019, σε ευρώ, φέρουν κωδικό 
Ι5ΙΝ (ΟΚ0002178441) και παρακολουθούνται από το Σύ¬ 
στημα Αυλών Τίτλων της Τράπεζας της Ελλάδος. 

5. Το συνολικό ποσό της έκδοσης ορίζεται σε τριά¬ 
ντα πέντε δισεκατομμύρια (35.000.000.000,00) ευρώ, 
δηλαδή συνολικά εκδίδονται τριάντα πέντε εκατομμύρια 
τίτλοι ονομαστικής αξίας χιλίων ευρώ έκαστος. 

6. Η τιμή έκδοσης των τίτλων ορίζεται στο άρτιο 
( 100 %). 

7. Οι τίτλοι εξοφλούνται στην ονομαστική τους αξία 
στη λήξη τους. 

8. Κατά την ημερομηνία έκδοσής τους (2/8/2018) οι 
τίτλοι θα εισαχθούν από την αρμόδια υπηρεσία τηςΤρα- 
πέζης της Ελλάδος στο φορέα 9002, του Συστήματος 
Παρακολούθησης Αυλών Τίτλων. 

9. Το Ελληνικό Δημόσιο διατηρεί το δικαίωμα να αυξά¬ 
νει το ποσό της αρχικής έκδοσης των Εντόκων Γραμματί¬ 
ων, επανεκδίδοντας Έντοκα Γραμμάτια της ίδιας έκδοσης 


(Γθ-ορθηίπ95) με δημοπρασία, κοινοπραξία ή όποιο άλλο 
τρόπο διάθεσης επιθυμεί. 

10. Για την έκδοση αυτή δε θα πραγματοποιηθεί ου- 
δεμία χρηματική συναλλαγή. 

11. Για την έκδοση των παραπάνω ειδικών τίτλων το 
Ελληνικό Δημόσιο δε θα καταβάλλει προμήθεια διαχεί¬ 
ρισης στην Τράπεζα της Ελλάδος. 

12. Κατά τα λοιπά ισχύουν οι γενικοί όροι έκδοσης των 
εντόκων γραμματίων, όπως περιγράφονται στην από¬ 
φαση του Υπουργού Οικονομίας και Οικονομικών αρ. 
2/89260/29.12.2000 «Όροι και τύπος εντόκων γραμμα¬ 
τίων για τον ιδιωτικό τομέα σε Ευρώ» (ΦΕΚ 615 Β/2001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2018 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. ΥΠΠΟΑ/ΓΔΣΠ/ΔΚΕ/ΤΕΘΧ/ 

_375743/8348/2603/1113 (2) 

Εισαγωγικές εξετάσεις Ανωτέρων Σχολών Χορού, 
σχολικού έτους 2018-2019. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Το π.δ. 63/2005 «Κωδικοποίηση της νομοθεσί¬ 
ας για την Κυβέρνηση και τα κυβερνητικά όργανα» 
(ΦΕΚ 98/Α 72005). 

2. Το π.δ. 4/2018 «Οργανισμός Υπουργείου Πολιτισμού 
και Αθλητισμού» (ΦΕΚ 7/Α72018). 

3. Το π.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων κ.λπ.» 
(ΦΕΚ 114/Α722-9-2015). 

4. Το π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών. (ΦΕΚ 210/Α7 
5-11-2016). 

5. Την αριθ. ΥΠΠΟΑ/ΓΔΔΥΗΔ/ΔΔΑΑΔ/ ΤΔΑΤΠ/Α1/ 
272598/33659/30330 /23405 απόφαση «Διορισμός με¬ 
τακλητού Γενικού Γραμματέα στο Υπουργείο Πολιτισμού 
και Αθλητισμού» (ΦΕΚ 706/ΥΟΔΔ/6-10-2015). 

6. Το άρθρο 14 του ν. 1158/1981 «Περί οργανώσεως 
και διοικήσεως Σχολών Ανωτέρας Καλλιτεχνικής Εκπαι- 
δεύσεως κ.λπ.» (ΦΕΚ 127/Α71981). 

7. Το άρθρο 8 παρ. 1 του π.δ. 372/1983 «Περί κανονι¬ 
σμού οργανώσεως και λειτουργίας Ανωτέρων Σχολών 
Χορού» (ΦΕΚ 131/Α71983). 

8. Τα άρθρα 1 και 3, παρ. 4του ν. 2690/1999 (ΦΕΚ45/Α7 
99) όπως τροποποιήθηκαν αντίστοιχα, με άρθρο Ι,του 
ν. 4250/2014 (ΦΕΚ 74/Α72014) και με το άρθρο 25, του 
ν. 3731/2008 (ΦΕΚ 263/Α72008). 

9. Την υπουργική απόφαση αριθ. 16984/3.4.98 «Κα¬ 
θορισμός τρόπου και διαδικασίας υποβολής αιτήσε¬ 
ων υποψηφίων σπουδαστών εισαγωγικών εξετάσεων 
Ανωτέρων Σχολών ΔραματικήςΤέχνης και Χορού» (ΦΕΚ 
386/Β71998) όπως τροποποιήθηκε με τις αποφάσεις 

65532/29.7.05 «Τροποποίηση της παρ. 1 εδαφ. β' της 
υπ'αριθ. 16984/3.4.1998 υπουργικής απόφασης» (ΦΕΚ 
1149/Β72005) και ΥΠΠΟΑ/ΓΔΣΠ/ΔΚΕ/ΤΕΘΧ/334500/71 
10/2198/758/9.7.2018 «Τροποποίηση της απόφασης με 
αρ. 16984/3-4-1998» (ΦΕΚ 2946/Β72018). 

10. Τη γνώμη της Γνωμοδοτικής Επιτροπής Ανωτέρων 
Σχολών Χορού του άρθρου 25, του ν. 1158/1981 (ΦΕΚ 
127/Α71981) και το Εισηγητικό Σημείωμα της Δ/νσης 
Καλλιτεχνικής Εκπαίδευσης του ΥΠΠΟΑ. 

11. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, προκηρύσσουμε: 

1. Τη διενέργεια των εισαγωγικών εξετάσεων για τις 
Ανώτερες Σχολές Χορού (Τμήματα Καθηγητών Χορού 
και Χορευτών), σχολικού έτους 2018- 2019. 

2. Οι εν λόγω εξετάσεις θα διενεργηθούν στην Αθήνα 
από Επιτροπή του ΥΠΠΟΑ, για τα χορευτικά μαθήματα, 
από τις 3 Σεπτεμβρίου 2018, ημέρα Δευτέρα και ώρα 
08.00. 

Ο χώρος διεξαγωγής της εξέτασης των χορευτικών 
μαθημάτων καθώς και αναλυτικός πίνακας των εξετα- 
ζομένων ανά ημέρα θα ανακοινωθεί από τη Δ/νση Καλ¬ 
λιτεχνικής Εκπαίδευσης την 24η Αυγούστου 2018 και 
θα αναρτηθεί στο κτήριο της οδού Ρεθύμνου 1, Αθήνα 
και στο διαδικτυακό τόπο του ΥΠΠΟΑ νννννν.ευίΐυΐ'θ.ςιΐ' 
(Για τον πολίτη/ θέατρο και Χορός/Εξετάσεις θεάτρου 
και Χορού). 

Με την προαναφερόμενη ανακοίνωση, θα γνωστοποι¬ 
ηθεί και η ημερομηνία, ο τόπος και η ώρα της εξέτασης 
του μαθήματος «Έκθεση Ιδεών», που θα διεξαχθεί μετά 
την ολοκλήρωση των χορευτικών μαθημάτων (για τους 
επιτυχόντες στο «Κλασικό Μπαλέτο» και το «Σύγχρονο 
Χορό»). 

3. Απαραίτητα δικαιολογητικά για συμμετοχή στις 
εισαγωγικές εξετάσεις: 

Για το Τμήμα Καθηγητών Χορού 

α) Αίτηση (αντίγραφό της υπάρχει σε έντυπη μορφή 
στο Πρωτόκολλο του Υπουργείου και σε ηλεκτρονική 
μορφή στην ιστοσελίδα του Υπουργείου νννννν.ευίΐυΐ'θ.ςιΐ' 
(Για τον πολίτη/Σύγχρονος Πολιτισμός/ θέατρο και Χο¬ 
ρός/ Εξετάσεις Θεάτρου και Χορού). Η αίτηση υπογρά¬ 
φεται από τον ενδιαφερόμενο, υπέχει θέση υπεύθυνης 
δήλωσης και αναφέρει τα στοιχεία του, όπως αναγράφο¬ 
νται στην αστυνομική ταυτότητα (ονοματεπώνυμο και 
πατρώνυμο), και απαραιτήτως διεύθυνση ηλεκτρονικού 
ταχυδρομείου (θ-ιτωίΙ), διεύθυνση κατοικίας, αριθμό τη¬ 
λεφώνου καθώς και το είδος του τίτλου σπουδών δευ¬ 
τεροβάθμιας εκπαίδευσης που κατέχει. 

β) Απολυτήριο Λυκείου του ν. 1566/1985 ή απολυτή¬ 
ριο εξαταξίου Γυμνασίου ή άλλης ισότιμης Σχολής της 
ημεδαπής ή αλλοδαπής, σε ευκρινές φωτοαντίγραφο. 

Για τα απολυτήρια που προέρχονται από Σχολές της 
αλλοδαπής απαιτείται βεβαίωση αντιστοιχίας τους με 
απολυτήρια Λυκείου της ημεδαπής, η οποία χορηγείται 
από τις κατά τόπους Δ/νσεις Β' βάθμιας Εκπαίδευσης. 

γ) Αστυνομική ταυτότητα ή διαβατήριο, σε ευκρινές 
φωτοαντίγραφο. Στην περίπτωση που δεν προκύπτει το 
πατρώνυμο από το διαβατήριο, θα πρέπει να αποδεικνύ- 
εται με την υποβολή πρόσθετου επίσημου δικαιολογη- 
τικού (ευκρινές φωτοαντίγραφο). 


δ) Σε περίπτωση που το ονοματεπώνυμο υποψήφιου/- 
ιας αναγράφεται με Λατινικούς χαρακτήρες θα πρέπει να 
συνυποβάλλεται δικαιολογητικά με την απόδοση του 
ονοματεπώνυμου στα Ελληνικά (π.χ. εκτύπωση ΑΜΚΑ) 
Για το Τμήμα Χορευτών 

α) Αίτηση (αντίγραφό της υπάρχει σε έντυπη μορφή 
στο Πρωτόκολλο του Υπουργείου και σε ηλεκτρονική 
μορφή στην ιστοσελίδα του Υπουργείου νννννν.ευίΐυΐ'θ.ςιΐ' 
(Για τον πολίτη/Σύγχρονος Πολιτισμός/ Θέατρο και Χο¬ 
ρός/ Εξετάσεις Θεάτρου και Χορού). Η αίτηση υπογρά¬ 
φεται από τον ενδιαφερόμενο (ή τον γονέα - κηδεμόνα 
σε περίπτωση που ο υποψήφιος είναι ανήλικος), υπέχει 
θέση υπεύθυνης δήλωσης και αναφέρει τα στοιχεία του, 
όπως αναγράφονται στην αστυνομική ταυτότητα (ονο¬ 
ματεπώνυμο και πατρώνυμο), και απαραιτήτως διεύ¬ 
θυνση ηλεκτρονικού ταχυδρομείου (θ-ιύίθΜ), διεύθυνση 
κατοικίας, αριθμό τηλεφώνου καθώς και το είδος του τίτ¬ 
λου σπουδών δευτεροβάθμιας εκπαίδευσης που κατέχει. 

β) Απολυτήριο Λυκείου του ν. 1566/1985, ή απολυτή¬ 
ριο εξαταξίου Γυμνασίου, ή άλλης ισότιμης Σχολής της 
ημεδαπής ή αλλοδαπής, σε ευκρινές φωτοαντίγραφο, ή 
Υπεύθυνη Δήλωση του ν. 1599/1986 ότι έχει διακόψει τις 
σπουδές του στο Λύκειο (Λύκειο, τάξη και έτος διακοπής 
φοίτησης), ή απολυτήριο τριτάξιου Γυμνασίου ή άλλης 
ισότιμης Σχολής της ημεδαπής ή αλλοδαπής σε ευκρινές 
φωτοαντίγραφο. 

Οι υποψήφιοι για το Τμήμα Χορευτών πρέπει να έχουν 
συμπληρώσει το 15ο έτος της ηλικίας τους μέχρι την 31 η 
Αυγούστου 2018. 

Για τους τίτλους σπουδών που προέρχονται από Σχολές 
της αλλοδαπής απαιτείται βεβαίωση αντιστοιχίας τους 
με τίτλους σπουδών της ημεδαπής, η οποία χορηγείται 
από τις κατά τόπους Δ/νσεις Β' βάθμιας Εκπαίδευσης. 

γ) Αστυνομική ταυτότητα ή διαβατήριο, σε ευκρινές 
φωτοαντίγραφο. Στην περίπτωση που δεν προκύπτει το 
πατρώνυμο από το διαβατήριο, θα πρέπει να αποδεικνύ- 
εται με την υποβολή πρόσθετου επίσημου δικαιολογη- 
τικού (ευκρινές φωτοαντίγραφο). 

δ) Σε περίπτωση που το ονοματεπώνυμο υποψήφιου/- 
ιας αναγράφεται με Λατινικούς χαρακτήρες θα πρέπει να 
συνυποβάλλεται δικαιολογητικά με την απόδοση του 
ονοματεπώνυμου στα Ελληνικά (π.χ. εκτύπωση ΑΜΚΑ). 

Τα δικαιολογητικά υποβάλλονται έως και 3 Αυγούστου 
2018: 

ί.] Στο Πρωτόκολλο του Υπουργείου Πολιτισμού και 
Αθλητισμού, Μπουμπουλίνας 20-22,101 86, Αθήνα, αυ¬ 
τοπροσώπως, ή μέσω εξουσιοδοτημένου εκπροσώπου, 
τις εργάσιμες ημέρες και ώρες 09:00 - 15:00, ή 
ϋ.] Με συστημένη επιστολή στη διεύθυνση: Υπουργείο 
Πολιτισμού και Αθλητισμού, Μπουμπουλίνας 20-22,101 
86, Αθήνα (σφραγίδα ταχυδρομείου έως και 3/8/2018 - 
φυλάσσεται η απόδειξη του ταχυδρομείου από τον υπο¬ 
ψήφιο), ή 

ίίί.] Με ηλεκτρονικό μήνυμα (θ-ηπθίΙ), στην ηλεκτρονική 
διεύθυνση ΐθΐΡι.άΐΡιΡι@<:υΙΐυΐ'θ. 9 ΐ' Στην περίπτωση αυτή, 
η αίτηση (υπογεγραμμένη από τον ενδιαφερόμενο) και 
τα λοιπά δικαιολογητικά θα πρέπει να επισυναφθούν 




39936 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3175/01.08.2018 


σε ηλεκτρονική μορφή (αφού σαρωθούν ηλεκτρονικά - 
«σκαναριστούν»). Αποδεκτοί θα γίνονται οι τύποι αρχείων 
ράί, άος, είοςχ. 

Αίτηση συμμετοχής που δεν συνοδεύεται από τα απαι- 
τούμενα δικαιολογητικά ή δεν έχει υποβληθεί εντός της 
προβλεπόμενης προθεσμίας δεν λαμβάνεται υπόψη 
κατά την κατάρτιση του πίνακα υποψηφίων (ανεξάρτητα 
από τον τρόπο υποβολής της). 

4. Τα μαθήματα στα οποία θα εξετασθούν οι υποψή¬ 
φιοι, είναι τα εξής: 

α. Κλασικό Μπαλέτο 

β. Σύγχρονος Χορός 

γ. Αυτοσχεδιασμός 

δ. Έκθεση ιδεών μόνο οι υποψήφιοι του τμήματος 
Καθηγητών Χορού. 

Η επιλογή των ασκήσεων θα γίνει από την ύλη μαθη¬ 
μάτων, που καθορίζεται στο Παράρτημα 1 του π.δ/τος 
372/1983. Άλλες ασκήσεις, συναφείς με τις περιγραφό- 
μενες στο Παράρτημα 1, ορίζονται από την Εξεταστική 
Επιτροπή. 

Το μάθημα Έκθεση ιδεών θα εξεταστεί γραπτά, στην 
ελληνική γλώσσα και το ελληνικό αλφάβητο (μετά την 
ανακοίνωση του Πίνακα επιτυχόντων στα μαθήματα 
«Κλασικό Μπαλέτο» και «Σύγχρονος Χορός»). 

5. Επιτυχών στις εισαγωγικές εξετάσεις θεωρείται ο 
σπουδαστής που έλαβε βαθμό τουλάχιστον πέντε (5) 
στη δεκάβαθμη κλίμακα στα μαθήματα του «Μπαλέτου» 
και «Σύγχρονου Χορού» (και για τα δύο Τμήματα) και 
ταυτόχρονα συνολική βαθμολογία τουλάχιστον είκοσι 
(20) σε όλα τα εξεταζόμενα μαθήματα για το Τμήμα Κα¬ 
θηγητών Χορού και τουλάχιστον δεκαπέντε (15) για το 
Τμήμα Χορευτών. 


6. Προκειμένου να εισαχθούν σε Ανώτερη Σχολή Χο¬ 
ρού οι εξεταζόμενοι δεν θα πρέπει να παρουσιάζουν 
σοβαρό σωματικό κώλυμα ή νόσημα που εμποδίζει την 
άσκηση του έργου του Καθηγητή Χορού ή Χορευτή. 

Για τη διαπίστωση των ανωτέρω προϋποθέσεων οι 
επιτυχόντες υποψήφιοι υποβάλλονται σε υγειονομι¬ 
κή εξέταση (ακτινογραφία θώρακος και γνωμάτευση 
ορθοπεδικής και καρδιολογικής εξέτασης από κρατικό 
νοσοκομείο). 

7. Αν ο υποψήφιος δεν προσέλθει για εξέταση σε μάθη¬ 
μα του προγράμματος ή αποκλειστεί από την Επιτροπή 
για οποιαδήποτε αιτία, λαμβάνει μονάδα. 

8. Τα αποτελέσματα των εξετάσεων εκδίδονται μετά 
την κύρωση από το ΥΠΠΟΑ των ονομαστικών πινάκων 
των εισαγομένων, που θα καταρτίσει η εξεταστική Επι¬ 
τροπή. 

Οι πίνακες ανακοινώνονται στο κτήριο της οδού Ρεθύ- 
μνου 1, Αθήνα και στο διαδικτυακό τόπο νννννν.ευΙίυΓθ. 
ψ (Για τον πολίτη/Σύγχρονος Πολιτισμός/ Θέατρο και 
Χορός/ Εξετάσεις Θεάτρου και Χορού). 

9. Τα υποβληθέντα με την αίτηση δικαιολογητικά δεν 
επιστρέφονται. 

10. Οι υποψήφιοι κατά την έναρξη και διάρκεια των 
εξετάσεων πρέπει να έχουν μαζί τους την αστυνομική 
τους ταυτότητα ή άλλο επίσημο αποδεικτικό της ταυ¬ 
τότητάς τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2018 

Η Υπουργός 

ΛΥΔΙΑ ΚΟΝΙΟΡΔΟΥ 

